Keskpanga digiraha
Keskpanga e-raha (ka digitaalne fiat-raha või digitaalne baasraha) on fiat-raha digitaalne vorm, mis on riigi valitsuse kehtestatud valuuta. Inglise keeles kannab see nimetust central bank digital currency ehk CBDC. Tavapärane digiraha (või virtuaalne raha, krüptoraha) erineb keskpanga digirahast selle poolest, et seda ei emiteeri riik ja sel puudub seadusliku maksevahendi staatus. Seetõttu võib keskpanga digiraha tulevikus võistelda kommertspankade hoiustega ja seada küsimärgi alla praegu levinud osalise reserviga panganduse status quo.